ฉัตรชัย เปล่งพานิช

ฉัตรชัย เปล่งพานิช (เกิด 17 มกราคม พ.ศ. 2503) ชื่อเล่น นก เป็นนักแสดง ผู้จัดละคร ผู้กำกับ นักพากย์ชาวไทย สังกัดสถานีวิทยุโทรทัศน์ไทยทีวีสีช่อง 3

ประวัติ
เกิดที่อำเภอไทรโยค จังหวัดกาญจนบุรี เป็นบุตรชายของ พล.ต.อ.ถวิล เปล่งพานิช (เสียชีวิตแล้ว) อดีตนายตำรวจมือปราบ อดีตรองผู้บังคับการตำรวจภูธรภาค 3 กับนางแสงมณี เปล่งพานิช ชีวิตวัยเด็กต้องย้ายที่อยู่ตามอาชีพราชการของบิดา เข้าเรียนหนังสือในชั้นอนุบาลที่โรงเรียนอนุบาลกาญจนบุรี ชั้นประถมศึกษาที่โรงเรียนสตรีวรนาถ แล้วไปต่อที่โรงเรียน ภ.ป.ร. ราชวิทยาลัย ในพระบรมราชูปถัมภ์ จนจบมัธยมศึกษาตอนปลายและระดับปริญญาตรี ภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์

วงการบันเทิง 
ฉัตรชัย เข้าสู่วงการบันเทิงครั้งแรก จากการชักชวนของ เพิ่มพล เชยอรุณ โดยแสดงนำในภาพยนตร์เรื่อง ระย้า ในปี พ.ศ. 2524 และก็มีผลงานออกมาเรื่อย ๆ แต่ผลงานที่ส่งให้มีชื่อเสียงเป็นที่รู้จักโดยทั่ว คือ ตี๋ใหญ่ ละครโทรทัศน์ในปี  พ.ศ. 2528 ผลงานการแสดงที่เด่น ๆ  เช่น สารวัตรเถื่อน, แต่ปางก่อน, ปริศนา ในปี พ.ศ. 2530  สี่แผ่นดิน  ในปี พ.ศ. 2534 เป็นต้น โดยมีดาราคู่ขวัญในการแสดงคือ จริยา แอนโฟเน่, ลลิตา ศศิประภา

ชีวิตส่วนตัว 
ทางด้านชีวิตส่วนตัว สมรสกับสินจัย เปล่งพานิช (หงษ์ไทย) นักแสดงหญิงชื่อดังที่ร่วมงานกันในภาพยนตร์เรื่อง "สายสวาทยังไม่สิ้น" เมื่อวันที่ 2 เมษายน พ.ศ. 2531 มีลูกชายและลูกสาว 3 คนคือ กัน สิทธิโชค เปล่งพานิช (เกิด: พ.ศ. 2531), บอม ฑิชากร เปล่งพานิช (เกิด: พ.ศ. 2534) และ ดอม พีรดนย์ เปล่งพานิช (เกิด: พ.ศ. 2535)

ผลงานภาพยนตร์ 

 ระย้า (2524) รับบท ระย้า
 สายสวาทยังไม่สิ้น (2525)
 กตัญญูประกาศิต (2526)
 วันนั้นคงมาถึง (2527) รับบท อภิชาต
 ผ่าโลก 2 แผ่นดิน (2527)
 ลูกสาวคนใหม่ (2527) รับบท เกรียง
 เปิดโลกมหาสนุก (2528) รับบท ศักดิ์ชาย
 หลวงตาน้อยธุดงค์ชายแดน (2528)
 หยุดโลกเพื่อเธอ (2528) รับบท ทานากะ
 เลือดตี๋ก็สีแดง (2528) รับบท นักมวย
 พ่อมหาจำเริญ (2528) รับบท ตี๋ใหญ๋ (รับเชิญ)
 เดือนเสี้ยว (2528)
 สองคนสองคม (2529) รับบท อภิชิต
 อินทรีสาว (2529) รับบท ฉัตรเทพ
 โอวตี่ (2529) รับบท โอวตี่
 ลูกปืน (2529) รับบท นักฆ่ามือปืน
 ปล้น (2529)
 คนดิบ (2529)
 อาจารย์คนใหม่ (2529)
 ท่านชายกำมะลอ (2529) รับบท ยิ่งยง
 ข่าวหน้า 1 (2529) รับบท ทะนง
 สู้ด้วยรัก (2529) รับบท ชาลี
 ภูตเสน่หา (2530) รับบท ชายเลว
 ตะวันเพลิง (2530) รับบท วิน
 ถามหัวใจคุณก็ได้ (2530)
 นักฆ่าหน้าหยก (2530) รับบท กะตะ
 ลุยอันตราย (2530)
 สารวัตรเถื่อน (2530) รับบท สารวัตรกรุง
 ไฟซ่อนเชื้อ (2530)
 ชาติชายต้องไว้ลาย (2530)
 ฉลามเสือวังตะเพียน (2530) รับบท หมวดเตียง
 เพชรเสี้ยนทอง (2530) รับบท ชาคริต
 เพชรสลัม (2530) รับบท เอก
 นักสู้เทวดา (2530)
 ฆ่า..ด้วยเสน่หา (2530) รับบท ฆ่าตาย
 2482 นักโทษประหาร (2531) รับบท หลวงพิบูลสงคราม
 กองร้อยสอยรัก (2531)
 เพชรเหนือเพชร (2531) รับบท ตี๋ใหญ่
 เหยื่อตัณหา (2531)
 รักสำรอง (2531) รับบท ชาย
 ดวงพลุแตก (2531)
 เก๊าม้าเก็ง (2531) รับบท เก๊า ม้าเก็ง
 คนใจสู้ (2531)
 ตัณหาเถื่อน (2531)
 มือปืนผีดิบ (2531)
 รับจ้างตาย (2531) รับบท ทหาร
 พยัคฆ์ร้ายเดนตาย (2531)
 สมรภูมิเถื่อน (2531)
 ไอ้มือดำ (2531) รับบท ผู้กองเอก
 มือปืนเดนตาย (2531)
 สงครามนรก (2531)
 ตะวันเดือด (2532) รับบท ภูตะวัน/เสือ
 นักรบนอกสงคราม (2532)
 เพลิงประกายเพชร (2532) รับบท ตำรวจหมูแดง
 น้องเมีย (2533) รับบท แสง
 ทวิภพ (2533) รับบท หลวงอัครเทพวรากร
 แม่ลาวเลือด (2533) รับบท ธนุส
 เส้นทางเถื่อน (2533)
 โครตโหดเดนคน (2533) รับบท เทวะ ไอศูรย์
 ผ่าปืน 91 (2534) รับบท ภัสกร
 มือปืน 2 สาละวิน (2536) รับบท ทูเล่
 คนเหล็กเจ้านักเลง (2536)
 เฮโรอีน (2537)
 ฉีกป่าล่าคน (2538) รับบท เมฆ
 ฟ้า (2541)
 คนจร ฯลฯ (2542)
 สตางค์ (2543) รับบท พยนต์
 สุริโยไท (2544) รับบท ขุนพิเรนทรเทพ (สมเด็จพระมหาธรรมราชาธิราช)
 ตะลุมพุก มหาวาตภัย ล้างแผ่นดิน (2545) รับบท จ่าช่าง
 ฅนปีมะ (2546) (รับเชิญ) 
 102 ปิดกรุงเทพปล้น (2547) รับบท ปกรณ์
 ซีอุย (2547) รับบท สันติ
 บุปผาราตรี เฟส 2 (2548) (รับเชิญ)
 ซุ้มมือปืน (2548) รับบท สหายแทนไท
 จอมขมังเวทย์ (2548) รับบท อิทธิ
 ตำนานสมเด็จพระนเรศวรมหาราช ภาค ๑ องค์ประกันหงสา (2550) รับบท สมเด็จพระมหาธรรมราชาธิราช
 ตำนานสมเด็จพระนเรศวรมหาราช ภาค ๒ ประกาศอิสรภาพ (2550) รับบท สมเด็จพระมหาธรรมราชาธิราช
 ผีไม้จิ้มฟัน (2550) รับบท เจ้าพ่อต้นไทร
 เฉือน (2553)
 บางระจัน 2 (2553) รับบท พระยาเหล็ก
 ตำนานสมเด็จพระนเรศวรมหาราช ภาค ๓ ยุทธนาวี (2554) รับบท สมเด็จพระมหาธรรมราชาธิราช
 ตำนานสมเด็จพระนเรศวรมหาราช ภาค ๔ ศึกนันทบุเรง (2554) รับบท สมเด็จพระมหาธรรมราชาธิราช
 ตำนานสมเด็จพระนเรศวรมหาราช ภาค ๕ ยุทธหัตถี (2557) รับบท สมเด็จพระมหาธรรมราชาธิราช
 จมขมังเวทย์ 2020 (2562) รับบท อิทธิ

ละครโทรทัศน์

ผลงานเบื้องหลัง

ผลงานในฐานะผู้กำกับละคร 
 กตัญญูประกาศิต (2533) - กำกับคิวบู๊
 คำมั่นสัญญา (2536) - กำกับการแสดง (นำแสดงโดย จอนนี่ แอนโฟเน่ และ สลักจิต ดลมินทร์)
 สุภาพบุรุษจุฑาเทพ ตอน คุณชายรณพีร์ (2556) - กำกับการแสดง (นำแสดงโดย เจมส์ มาร์ และ ชาลิดา วิจิตรวงศ์ทอง)
 รักจังเอย (2562) - กำกับการแสดง (นำแสดงโดย ฉันทวิชช์ ธนะเสวี และ ณฐพร เตมีรักษ์)
 เกมล่าทรชน (2564) - กำกับการแสดง (นำแสดงโดย ปริญ สุภารัตน์ และ ณฐพร เตมีรักษ์)
 ดวงใจเทวพรหม ตอน ใจพิสุทธิ์ (256..) - กำกับการแสดง (นำแสดงโดย เฮนรี ไมรอน และ อิษยา ฮอสุวรรณ)

ผลงานในฐานะผู้จัดละคร 
ผลงานละครโทรทัศน์ทั้งหมดในฐานะผู้จัดละครช่อง 3 บริษัท เมตตาและมหานิยม จำกัด (ไม่รวมของ สินจัย เปล่งพานิช)

ผลงานการพากย์เสียง 
 สงครามฝิ่น สิ้นฮ่องกง (The Opium War)  (พ.ศ. 2540) ภาพยนตร์จีน (ให้เสียงพากย์ภาษาไทย)
 แก๊งค์สี่ขา ข้ามป่ามาป่วนเมือง (Over the Hedge)  (พ.ศ. 2549)  ภาพยนตร์แอนิเมชั่น (ให้เสียงพากย์ภาษาไทย)
 พระมหาชนก (The Story of MAHAJANAKA) (พ.ศ. 2557) ภาพยนตร์แอนิเมชั่น 3 มิติ พากย์เป็น พระอุปราชโปลชนก

ผลงานเพลง 
 เพลง ความในใจ (ประกอบละครเรื่อง ปริศนา) พ.ศ. 2530
 อัลบั้ม สิ่งที่อยู่ในใจ พ.ศ. 2531
 อัลบั้ม ลูกผู้ชาย พ.ศ. 2532

มิวสิกวิดีโอ 
 เพลง "น้ำในตา" - อิทธิ พลางกูร

รางวัลที่ได้รับ 
รางวัลเมขลา พ.ศ. 2528 สาขาผู้แสดงนำฝ่ายชายดีเด่น จากละครเรื่อง ตี๋ใหญ่
รางวัลโทรทัศน์ทองคำ  พ.ศ. 2529 สาขานักแสดงนำชายดีเด่น จาก สายโลหิต
รางวัลเมขลา พ.ศ. 2530 สาขาผู้แสดงนำฝ่ายชายดีเด่น จากละครเรื่อง ปริศนา
รางวัลพระราชทานพระสุรัสวดี พ.ศ. 2533 สาขาผู้แสดงนำฝ่ายชายยอดเยี่ยม จากภาพยนตร์เรื่อง น้องเมีย
รางวัลภาพยนตร์ไทย ชมรมวิจารณ์บันเทิง พ.ศ. 2534 สาขาผู้แสดงนำฝ่ายชายยอดเยี่ยม จากภาพยนตร์เรื่อง น้องเมีย
รางวัลภาพยนตร์ไทย ชมรมวิจารณ์บันเทิง พ.ศ. 2536 สาขาผู้แสดงนำฝ่ายชายยอดเยี่ยม จากภาพยนตร์เรื่อง มือปืน 2 สาละวิน
รางวัลโทรทัศน์ทองคำ พ.ศ. 2536 ละครชีวิตดีเด่น เรื่อง คำมั่นสัญญา
รางวัลโทรทัศน์ทองคำ พ.ศ. 2540 สาขานักแสดงสนับสนุนชายดีเด่น จาก รุ้งสามสาย
รางวัลภาพยนตร์ไทย ชมรมวิจารณ์บันเทิง พ.ศ. 2548 สาขาผู้แสดงนำฝ่ายชายยอดเยี่ยม จากภาพยนตร์เรื่อง ซุ้มมือปืน
รางวัลสุพรรณหงส์ทองคำ พ.ศ. 2548 สาขานักแสดงสนับสนุนชายดีเด่น จาก จอมขมังเวทย์
สตาร์เอนเตอร์เทนเมนต์อวอร์ดส  พ.ศ. 2549 สาขานักแสดงสนับสนุนชายดีเด่น จาก จอมขมังเวทย์

ผลงานอื่นๆ 
 ภาพยนตร์สั้นเรื่อง " ไร้สิ้นสุด "
คอนเสิร์ต ไฟ ปี 2533
 ละครเวที " ธนูทอง "
 พิธีกรโทรทัศน์รายการ " โลกใบเล็ก " คู่กับ สินจัย หงส์ไทย ช่อง 3
 ผลิตรายการโทรทัศน์ " สถานีครอบครัว " ช่อง 7
 ผลิตรายการโทรทัศน์ " @ Woman " ช่อง ไอทีวี
 มิวสิกวิดีโอ " น้ำในตา " ของ อิทธิ พลางกูร พ.ศ. 2539
 การแสดงสื่อผสม แสง สี เสียง เนื่องใน " งานสัปดาห์สะพานข้ามแม่น้ำแคว " พ.ศ. 2545
 การแสดงสื่อผสม แสง สี เสียง  " แผ่นดินผืนนี้มีความหลัง " รับบทเป็น สมเด็จพระเจ้าตากสินมหาราช
 ปฏิทินจากไทยทีวีสีช่อง 3 ปี 2549 : เดือน สิงหาคม
 ปฏิทินจากไทยทีวีสีช่อง 3 ปี 2550 : เดือน พฤศจิกายน
 ปฏิทินจากไทยทีวีสีช่อง 3 ปี 2551 : เดือน ธันวาคม
 ปฏิทินจากไทยทีวีสีช่อง 3 ปี 2552 : เดือน ธันวาคม
 ปฏิทินจากไทยทีวีสีช่อง 3 ปี 2553 : เดือน ธันวาคม ธีรเดช วงศ์พัวพันธ์ แอน ทองประสม ลลิตา ศศิประภา
 ปฏิทินจากไทยทีวีสีช่อง 3 ปี 2554 : เดือน กุมภาพันธ์ ร่วมกับ ลลิตา ศศิประภา ณัฐวุฒิ สกิดใจ
คอนเสิร์ต40ปีนกสินจัยthecelebration show(รับเชิญ)

อ้างอิง

แหล่งข้อมูลอื่น 
 
 เว็บไซต์ของฉัตรชัย เปล่งพานิช 

บุคคลจากอำเภอไทรโยค
นักแสดงสังกัดช่อง 3
นักแสดงชายชาวไทย
นักร้องชายชาวไทย
ศิลปินสังกัดอาร์เอส
บุคคลจากโรงเรียนสตรีวรนาถ
บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
ผู้จัดละครชาวไทย
ผู้กำกับชาย
ผู้กำกับละครโทรทัศน์ชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
ผู้มีชื่อเสียงทางโทรทัศน์ชาวไทย
ศิลปินที่เป็นแนวร่วมกปปส.
สกุลเปล่งพานิช